52. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ. Αριθ. Φ.670/23/908367 της 24 Μαΐου/17 Ιουν. 1972 (ΦΕΚ Β'  431). Περί των προϋποθέσεων χορηγήσεως των εν παρ. 2 του άρθρ. 11 του Ν.Δ. 1044/71 αδειών λιανικής πωλήσεως καπνοβιομηχανικών προϊόντων. Έχοντες υπ’ όψιν: α)Τας διατάξεις των άρθρ. 10, 11, 18, 26 και 37 του Ν.Δ 1044/71 "περί τροποποιήσεως, συμπληρώσεως και αντικαταστάσεως διατάξεων του Α.Ν. 1324/49 "περί προστασίας και αποκαταστάσεως των Αναπήρων Πολέμου Οπλιτών και Θυμάτων Πολέμου "κυρωθέντος δια του Νόμ. 1487/50 ως ούτος ισχύει νυν. β)Την υπ’ αριθ. 44632/3192/601483/28.12.61 προγενεστέραν απόφασιν ημών και του Υπουργού Εμπορίου "περί λιανικής πωλήσεως σιγαρέττων". γ)Σχετικήν εισήγησιν της Δ/νσεως Εφέδρων Πολεμιστών Αγωνιστών Αναπήρων και Θυμάτων Πολέμου του Αρχηγείου Ενόπλων Δυνάμεων, αποφασίζομεν: α.Επιτρέπεται η χορήγησις αδειών λιανικής πωλήσεως καπνοβιομηχανικών προϊόντων και ειδών μονοπωλίου καθ’ υπέρβασιν του εν άρθρ. 11 παρ. 1 του Ν.Δ. 1044/71 οριζομένου αριθμού, δι’ ητιολογημένης αποφάσεως των εν άρθρ. 18 του αυτού Ν.Δ/τος οργάνων, εφ’ όσον η χορήγησις επιβάλλεται εκ της αυξημένης καταναλωτικής κινήσεως ή των αναγκών του κοινού, υπό την προϋπόθεσιν ότι δεν ασκείται εκμετάλλευσις περιπτέρου ή ετέρας τοιαύτης αδείας εις ακτίνα 300 μέτρων από της νέας θέσεως ή 200 μέτρων προκειμένου περί των κεντρικών ζωνών των πόλεων. β.Επιτρέπεται η χορήγησις προσωρινής ισχύος αδειών λιανικής πωλήσεως των ανωτέρω ειδών εις τόπους παραθερισμού κατά τους θερινούς μήνας ότε παρατηρείται ηυξημένη καταναλωτική κίνησις και εν ω μέτρω αύται είναι απαραίτητοι προς εξυπηρέτησιν των παραθεριστών. γ.Κατά την χορήγησιν των ως άνω αδειών τηρείται η εν άρθρ. 10 του Ν.Δ. 1044/71 οριζομένη σειρά προτιμήσεως προτιμωμένων εκ των ιδιωτών των χρηζόντων αρωγής προσώπων. δ.Καταργείται η ισχύς της υπ’ αριθ. 44632/3192/ 601483/28.12.61 προγενεστέρας αποφάσεως ημών και του Υπουργού Εμπορίου (ΦΕΚ 15/29.1.1962), ως και πάσης ετέρας ομοίου περιεχομένου. Νομοθεσίαν περί πωλήσεως σιγαρέττων και εν γένει ειδών Καπνοβιομηχανίας βλ. εν τόμ. 11 σελ. 147. Σελ. 790,14(β) Τεύχος 770–Σελ. 36 36.I.α.52 Ανάπηροι και θύματα πολέμου 